**ความสัมพันธ์ระหว่างการพึ่งพาตนเองกับการยอมรับเทคโนโลยีของผู้สูงอายุในจังหวัดสงขลา**

**The Relationship between Self-reliance and Technology Acceptance of Elderly in Songkhla Province**

**ต่อตระกูล ไชยอิน** **Tortrakool Chai-in1**

**พัฒนิจ โกญจนาท** **Pattanij Gonejanart2**

**บทคัดย่อ**

การศึกษานี้มีวัตถุประสงค์เพื่อ 1) ศึกษาระดับการพึ่งพาตนเองของผู้สูงอายุในจังหวัดสงขลา 2) ศึกษาระดับการยอมรับเทคโนโลยีของผู้สูงอายุ 3) เปรียบเทียบความแตกต่างของปัจจัยส่วนบุคคลกับการยอมรับเทคโนโลยีของผู้สูงอายุ 4) ศึกษาความสัมพันธ์ระหว่างการพึ่งพาตนเองกับการยอมรับเทคโนโลยีของผู้สูงอายุ กลุ่มตัวอย่างเป็นผู้สูงอายุในจังหวัดสงขลา จำนวน 385 คน ใช้สถิติ ค่าความถี่ ร้อยละ ค่าเฉลี่ย ส่วนเบี่ยงเบนมาตรฐาน การเปรียบเทียบความต่าง t-Test และทดสอบ f-Test ด้วยการวิเคราะห์ความแปรปรวน (One-Way ANOVA) และหาค่าสัมประสิทธิ์สหสัมพันธ์ของเพียร์สัน ผลการศึกษาพบว่า 1) การพึ่งพาตนเองของผู้สูงอายุอยู่ในระดับมาก ได้แก่ 1.ด้านร่างกาย 2.ด้านสังคม 3.ด้านจิตใจ 4.ด้านการเงิน ตามลำดับ 2) การยอมรับเทคโนโลยีของผู้สูงอายุอยู่ในระดับมากได้แก่ 1.ด้านการรับรู้ถึงประโยชน์ 2.ด้านพฤติกรรมการตั้งใจใช้งาน 3.ด้านทัศนคติที่มีต่อการใช้ 4.ด้านการรับรู้ความเพลิดเพลิน 5.ด้านอิทธิพลทางสังคม และ 6.ด้านการรับรู้ความง่ายในการใช้อยู่ในระดับปานกลาง ตามลำดับ 3) ผู้สูงอายุที่มี อายุ ระดับการศึกษา อาชีพ รายได้ ต่างกัน การยอมรับเทคโนโลยีแตกต่างกัน อย่างมีนัยสำคัญที่ระดับ .05 4) การพึ่งพาตนเอง มีความสัมพันธ์ เชิงบวก ในระดับปานกลาง กับ การยอมรับเทคโนโลยีของผู้สูงอายุ จากผลการศึกษาผู้ดูแลผู้สูงอายุสามารถนำผลการศึกษาไปใช้ ส่งเสริมให้ผู้สูงอายุสามารถดูแลตนเองได้ทางด้านร่างกายและสามารถส่งเสริมให้เกิดการใช้เทคโนโลยีได้โดยการสร้างการรับรู้ถึงประโยชน์เป็นอันดับแรก

**คำสำคัญ:** ผู้สูงอายุ, การพึ่งพาตนเองของผู้สูงอายุ, เทคโนโลยี, การยอมรับเทคโนโลยี

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 นักศึกษาหลักสูตรบริหารธุรกิจมหาบัณฑิต คณะวิทยาการจัดการ มหาวิทยาลัยสงขลานครินทร์, สถานที่ทำงาน อุทยานวิทยาศาสตร์ มหาวิทยาลัยสงขลานครินทร์ E-mail: Tortrakoolc@gmail.com

2 ดร. อาจารย์ที่ปรึกษา สาขาวิชาบริหารธุรกิจ คณะวิทยาการจัดการ มหาวิทยาลัยสงขลานครินทร์ E-mail: pattanij.g@psu.ac.th

**Abstract**

The objective of this research were to study 1) the level of elderly of self-reliance 2) the level of elderly acceptance of technology 3)to compare difference of individual factors of elderly technology acceptance and 4) the Relationship between Elderly of self-reliance and Technology Acceptance in Songkhla Province. The population were 385 elders in Songkhla Province. The statistic used in the research was frequency value, percentage, average, standard deviation, T-Test, F-Test, One way ANOVA and Pearson’s Product-moment Correlation Coefficient.The finding revealed the level of elderly of self-reliance factors were rate at high. 1) physical 2) social 3) mental 4) financial and the level of elderly acceptance of technology factor was rate at high.1) perceived usefulness 2) usage behavior 3) attitude 4) enjoyment 5) ) social- influence 6) perceived ease of use. Addition find that the elderly had different ages, education, career and salary level are different both of the technology acceptance factor. Finally, the relationship between elderly of self-reliance and technology acceptance rate were medium positive relationship. Based on the results of the study, caregivers of the elderly can contribute to the enhancement of self-care. Encourage the use of technology by perceived usefulness.

**Keywords:** Elderly, Self-reliance, Technology, Technology Acceptance

**บทนำ**

ในปัจจุบัน เทคโนโลยีเข้ามามีบทบาทสำคัญในการดำเนินชีวิตเป็นอย่างมาก โดย เทคโนโลยีมีส่วนช่วย อำนวยความสะดวกหลายๆด้านในชีวิตประจำวันเช่น การติดต่อสื่อสารที่สะดวกและรวดเร็ว เช่น เกิดขึ้นจากการใช้งานผ่านเทคโนโลยีโทรศัพท์มือถือ การส่งจดหมายอิเล็กทรอนิกส์(E-mail) กิจกรรมการทำงานผ่านระบบเทคโนโลยีคอมพิวเตอร์ หรือการนำเทคโนโลยีเข้ามาใช้ในการบริหารจัดการภายในองค์กรเพื่อให้เกิดประสิทธิภาพสูงสุด (วนิดา ตะนุรักษ์ นรพล จินันท์เดช และประยงค์ มีใจซื่อ, 2560).หรือแม้แต่การใช้งานเพื่อพัฒนาคุณภาพชีวิตโดยการเรียนรู้จากสื่อต่างๆผ่านทางเทคโนโลยี ล้วนแต่เป็นบทบาทสำคัญของเทคโนโลยีที่เข้ามาเป็นส่วนหนึ่งในชีวิตประจำวันของบุคคล ตั้งแต่ วัยเด็ก จนถึงกลุ่มคนวัยเกษียณหรือวัยผู้สูงอายุ (อารีย์ มยังพงษ์ 2556) โดยเฉพาะกลุ่มคนวัยสูงอายุสามารถใช้ประโยชน์จากกลุ่มของเทคโนโลยีดังกล่าวในการติดต่อสื่อสารผ่านโทรศัพย์มือถือ สมาร์ทโฟน ระบบอินเตอร์เน็ต โซเชียลเน็ตเวิร์ก และแอบพริเคชันต่างๆที่สามารถนำมาใช้งานในการส่งไฟล์เอกสาร แชร์ไฟล์ภาพ การติดต่อกับลูกหลานที่อยู่ห่างไกลได้ (กุศล สุนทรธาดา,2556) เป็นอีกหนึ่งบทบาทสำคัญของเทคโนโลยีที่มีส่วนช่วยเพิ่มศักยภาพการดูแลตนเองและชีวิตความเป็นอยู่ของผู้สูงอายุให้ดียิ่งขึ้นโดยใช้เทคโนโลยีเป็นสื่อการเรียนรู้ได้ตลอดชีวิต

ขณะเดียวกันประเทศไทย กำลังเปลี่ยนแปลง โครงสร้างประชากรเข้าสู่สังคม ผู้สูงอายุ โดยประชากรที่มีอายุ ตั้งแต่ 60 ปีขึ้นไปจะมีอัตราที่เพิ่มสูงขึ้น จากข้อมูลสำนักงานสถิติแห่งชาติที่มีการสำรวจประชากรผู้สูงอายุทุกๆ3ปี ระหว่างปี 2537-2557 พบว่าประชากรที่มีอายุ60ปีขึ้นไปมีจำนวนและสัดส่วนต่อประชากรทั้งประเทศที่เพิ่มสูงขึ้นอย่างต่อเนื่องโดยในปี2557 อัตราร้อยละของผู้สูงอายุอยู่ที่ 14.9 % ของประชากรทั้งประเทศ (สำนักงานสถิติแห่งชาติ, 2557) และจากข้อมูลสถิติของกรมการปกครองระบบสถิติทางการทะเบียนในปี 2560 พบว่ามีจำนวนผู้สูงอายุสูงถึง10,225,322 คน คิดเป็นอัตราร้อยละของผู้สูงอายุอยู่ที่ 15.5% ของจำนวนประชากรทั้งประเทศนอกจากนี้คณะกรรมการพัฒนาเศรษฐกิจและสังคมแห่งชาติ ได้คาดการจำนวนประชากรผู้สูงอายุจะเพิ่มขึ้นอย่างต่อเนื่องไว้ในระหว่างปี 2533-2583 และจากประเมินพบว่าในปี2561 จะเป็นปีแรกที่ประเทศไทยมีจำนวนวัยผู้สูงอายุมากกว่าจำนวนวัยเด็ก และ มีแนวโน้มที่เพิ่มขึ้นอย่างต่อเนื่องทำให้ประเทศไทยกลายเป็นสังคมผู้สูงอายุอย่างสมบูรณ์ในปี2564 โดยจะมีจำนวนประชากรผู้สูงอายุเป็น20% ของจำนวนประชากรทั้งประเทศและจะกลายเป็นสังคมผู้สูงอายุระดับสุดยอดในปี2579โดยจำนวนประชากรผู้สูงอายุที่มีอายุ60ปีขึ้นไปเป็น30% ของจำนวนประชากรทั้งประเทศ เป็นการเปลี่ยนแปลงโครงสร้างของประชากรที่ค่อนข้างเร็วเมื่อเทียบกับประเทศที่เป็นสังคมผู้สูงอายุแล้วหลายๆประเทศ ทั้งนี้จะส่งผลกระทบต่อการพัฒนาประเทศ ในหลายๆด้าน ทั้งด้านการเงิน ด้านเศรษฐกิจ ด้านแรงงาน และด้านสังคมชีวิตความเป็นอยู่ของผู้คนภายในประเทศเมื่อประชากรที่เป็นกำลังแรงงานของชาติเริ่มที่จะทยอยเกษียณตัวลง (ไทยรัฐ, 2560)

จังหวัดสงขลา เป็นจังหวัดศูนย์กลางทางเศรษฐกิจที่สำคัญจังหวัดหนึ่งของประเทศไทยและมีจำนวนผู้สูงอายุสูงเป็นอัดดับต้นๆของทางภาคใต้ จากข้อมูลระบบสถิติทางทะเบียนกรมการปกครองปี 2559 จังหวัดสงขลามีผู้สูงอายุจำนวน 195,539 คน คิดเป็นร้อยละ13.8 ของประชากรทั้งจังหวัด เป็นสัดส่วนที่สูงใกล้เคียงกับสัดส่วนของจำนวนผู้สูงอายุทั้งประเทศหากประชากรของผู้สูงอายุในจังหวัดสงขลามีแนวโน้มสูงขึ้นตามสัดส่วนของประชากรทั้งประเทศก็ย่อมส่งผลกระทบในด้านการพัฒนาในด้านต่างๆ สิ่งสำคัญที่สามารถพัฒนาศักยภาพผู้สูงอายุได้คือการเข้าถึงในกลุ่มของเทคโนโลยีดังที่ได้กล่าวมาแล้วข้างต้น

ถึงแม้ว่าเทคโนโลยีสำหรับผู้สูงอายุมีประโยชน์ในหลายด้าน แต่ยังมีช่องว่างหรือขีดจำกัดสำหรับการใช้งานหรือการยอมรับการใช้งานในเทคโนโลยีโทรศัพท์มือถือ เทคโนโลยีคอมพิวเตอร์ของผู้สูงอายุ เช่น การพึ่งพาตนเองได้ของผู้สูงอายุเอง หรือ ความเสื่อมถอยทางร่างกายและจิตใจที่เพิ่มขึ้นตามอายุที่มากขึ้นอาจเป็นผลต่อการยอมรับการใช้งานในกลุ่มของเทคโนโลยีดังที่กล่าวมา รวมถึงในปัจจุบันผู้ใช้เทคโนโลยีส่วนใหญ่จะเป็นวัยเด็ก วัยรุ่น และวัยทำงานโดยประสบการณ์ของผู้สูงอายุเองกับการสัมผัสกับเทคโนโลยีใหม่ๆยังมีน้อย จึงเป็นปัญหาในการรับรู้ถึงการใช้ของเทคโนโลยีในยุคปัจจุบัน (กุศล สุนทรธาดา,2556)

จากปัญหาและที่มาผู้ศึกษาได้เห็นความสำคัญในการศึกษา ของความสัมพันธ์ระหว่างการพึ่งพาตนเองกับการยอมรับเทคโนโลยีของผู้สูงอายุในจังหวัดสงขลาซึ่งเป็นจังหวัดที่เป็นศูนย์กลางทางเศรษฐกิจที่สำคัญทางภาคใต้ของประเทศไทยและมีจำนวนผู้สูงอายุสูงเป็นอัดดับต้นๆของทางภาคใต้เพื่อให้ได้มาซึ่งข้อมูลที่เป็นประโยชน์ต่อหน่วยงานต่างๆทั้งภาครัฐและเอกชนในการพัฒนาคุณภาพชีวิต เศรษฐกิจและสังคมต่อไปในการรับมือกับการเปลี่ยนแปลงเข้าสู่สังคมผู้สูงอายุของประเทศไทยได้ในอนาคต

**วัตถุประสงค์**

1. เพื่อศึกษาระดับการพึ่งพาตนเองของผู้สูงอายุในจังหวัดสงขลา

2. เพื่อศึกษาระดับการยอมรับเทคโนโลยีของผู้สูงอายุในจังหวัดสงขลา

3. เพื่อเปรียบเทียบความแตกต่างของข้อมูลปัจจัยส่วนบุคคลกับการยอมรับเทคโนโลยีของผู้สูงอายุในจังหวัดสงขลา

4. เพื่อศึกษาถึงความสัมพันธ์ระหว่างการพึ่งพาตนเองกับการยอมรับเทคโนโลยีของผู้สูงอายุในจังหวัดสงขลา

**ทบทวนวรรณกรรม**

**แนวคิดเกี่ยวกับการพึ่งพาตนเอง**

สุคี ศิริวงศ์พากร (2556) กล่าวว่า การที่บุคคลยอมรับและเชื่อมั่นในความสามารถของตนเองในการกระทำใดๆ และได้แสดงออกตามสามารถของตนเอง สามารถริเริ่มและตัดสินใจตลอดจนการกำหนดความต้องการที่จะเป็นประโยชน์กับชีวิตได้ด้วยตัวเอง โดยใช้ความรู้ความสามารถของตนเองที่มีอยู่แก้ไขปัญหา แก้ไขอุปสรรคหรือการกระทำใดๆ ให้สำเร็จด้วยตนเอง อย่างมั่นใจ ทั้งในด้านร่างกาย จิตใจ สังคม และการเงิน เพื่อการมีชีวิตอยู่อย่างคุณภาพ

พระมหาพีรพัฒน์ พันศิริ (2553) กล่าวว่า การพึ่งพาตนเองเป็นความรู้สึกที่เกิดจากความภาคภูมิใจในตนเองอันเกิดขึ้นจากข้างในปรากฏออกมาข้างนอก ผ่านพฤติกรรมของบุคคลที่แสดงออกได้ด้วยความสามารถของตนเอง มีความเชื่อมันในการกระทำสิ่งใดๆให้สำเร็จโดยใช้ความรู้ความสามารถที่มีอยู่แก้ไขปัญหาอุปสรรค์ที่เกิดขึ้น โดยไม่ทำตัวให้เป็นปัญหาหรือเป็นภาระแก่ผู้อื่น หรือหมู่คณะ

การพึ่งพาตนเองได้ ต้องมีองค์ประกอบ 5 ด้านด้วยกัน หรือ TERMS MODEL เป็นโมเดลที่กล่าวถึงตัวกำหนดการพึ่งตนเองได้ โดยนำมาจากกรอบทฤษฏีหลักโครงสร้างหน้าที่ (Structural Function) ทฤษฎีระบบ (System Approach) และการประมวลความรู้เข้าด้วยกันกับสามศาสตร์ใหญ่คือ วิทยาศาสตร์ธรรมชาติ สังคมศาสตร์ และมนุษย์ศาสตร์ รวมเป็นสหสาขา (Interdisciplinary Approach) และสร้างเป็นกรอบความคิดใหม่เป็น TERMS MODEL (ครรชิต พุทธโกษา, 2554) คือ 1. การพึ่งพาตนเองได้ด้านเทคโนโลยี (T) 2. การพึ่งพาตนเองได้ทางด้านเศรษฐกิจ (E) 3. การพึ่งพาตนเองได้ทางทรัพยากรธรรมชาติ (R) 4. การพึ่งพาตนเองได้ทางด้านจิตใจ (M) 5. การพึ่งพาตนเองได้ทางด้านสังคม (S)

จากการศึกษาจึงสรุปการพึ่งพาตนเองได้ว่า บุคคลที่เชื่อมั่นในความสามารถและปฏิบัติกิจกรรมต่างๆโดยการแสดงออกถึงความพยายามปฏิบัติได้ด้วยตนเอง ใช้ความรู้ความสามารถของตนเองในการกระทำสิ่งใดๆให้สำเร็จ มีความมั่นใจในตนเองในการแก้ไขปัญหาและอุปสรรคต่างๆ พึ่งพาตนเองได้ทั้งด้านร่างกาย จิตใจ สังคม และการเงิน โดยไม่ให้เป็นภาระต่อผู้อื่น

**แนวคิดเกี่ยวกับผู้สูงอายุ**

พระราชบัญญัติผู้สูงอายุ พ.ศ. 2546 ได้ให้ความหมายของผู้สูงอายุ ในมาตรา 3 ของพระราชบัญญัติ โดยผู้สูงอายุหมายความว่า บุคคลซึ่งมีอายุเกินหกสิบปีบริบูรณ์ขึ้นไปและมีสัญชาติไทย

ไบร์เรน และ เรนเนอร์ (1977 อ้างถึงใน สุคี ศิริวงศ์ภากร,2556) ได้นำเสนอเกี่ยวกับกระบวนการสูงอายุ โดยอธิบายไว้ว่า การสูงอายุที่เกิดขึ้นเป็นเรื่องธรรมดาภายใต้สภาวะสิ่งแวดล้อม และจะเปลี่ยนแปลงมากขึ้นตามอายุที่เพิ่มมากขึ้น แบ่งเป็น 3 รูปแบบคือ

1. ความสูงอายุทางสภาพร่างกาย คือ การเปลี่ยนแปลงของสภาพร่างกายที่เกิดขึ้นในทางเสื่อมถอยประสิทธิภาพในการทำงานได้ของอวัยวะต่างๆ ลดน้อยลง โดยเกิดขึ้นตามกระบวนการของร่างกาย เป็นไปตามอายุไขของแต่ละบุคคล
2. ความสูงอายุทางด้านจิตใจ คือ ความสามารถในการปรับตัวของสภาวะจิตใจที่เกิดการเปลี่ยนแปลงไปตามอายุ ในส่วน ของ กระบวนการคิด การเรียนรู้ ความจำ การแก้ปัญหา ทัศนคติต่างๆ ร่วมไปถึงบุคลิกภาพของบุคคลนั้นๆ
3. ความสูงอายุทางด้านสังคม คือ บทบาททางสังคมสถานะภาพ หน้าที่การงาน ความคาดหวังในตัวบุคคลนั้นจะมีการเปลี่ยนแปลงไปตามวัย ซึ่งจะเกี่ยวกับอายุที่เพิ่มมากขึ้น การแสดงออกต่อสังคมในสถานะของบุคคลทางสังคม

Hall (1976 อ้างถึงใน สำเนียง พาติกบุตร, 2542) ได้ศึกษาเกี่ยวกับผู้สูงอายุและได้แบ่งการสูงอายุของคนออกเป็น 4 ประเภทดังนี้

1. การสูงอายุตามวัย (Chronological aging) คือ การสูงอายุโดยการนับจากปีปฏิทินหรือปีที่กำเนิดขึ้นไป และจะสามารถบอกได้ถึงระดับอายุว่าใครอายุมากหรือน้อยเพียงใด
2. การสูงอายุตามสภาพร่างกาย (Biological aging) คือ การเปลี่ยนแปลงที่เกิดขึ้นของสภาวะของร่างกายเมื่ออายุมากขึ้นทั้งด้านสภาพของร่างกายและกระบวนการต่างๆภายในร่างกายที่เปลี่ยนไปเมื่อมีอายุที่เพิ่มขึ้น
3. การสูงอายุตามสภาพจิตใจ (Psychological aging) คือ การเปลี่ยนแปลงของระบบกระบวนการคิดการรับรู้ การเรียนรู้ ความจำและสติปัญญา ร่วมถึงบุคลิกภาพของบุคคลที่เปลี่ยนไปเมื่อมีอายุที่เพิ่มมาขึ้น
4. การสูงวัยตามสภาพสังคม (Sociological aging) คือ การเปลี่ยนแปลงตามบทบาทหน้าที่ทางสังคมที่เปลี่ยนแปลงไปหรือตามสถานภาพของบุคคลในสังคม เช่น ครอบครัว สโมสร หน่วยงานราชการ และอื่นๆ

**แนวคิดการพึ่งพาตนเองของผู้สูงอายุ**

1. การพึ่งพาตนเองทางด้านร่างกาย เตือนใจ ทองคำ (2549) ได้ทำการศึกษาเกี่ยวกับ พฤติกรรมการดูแลตนเองของผู้สูงอายุ ในอำเภอตากฟ้าได้ข้อสรุปที่เกี่ยวข้องกับการพึ่งพาตนเองทางด้านร่างกายว่า ผู้สูงอายุ มีพฤติกรรมการดูแลตนเองทางด้านร่างกาย โดยรวมอยู่ในระดับปานกลาง และการทำนายพฤติกรรมการดูแลตนเองทางด้านร่างกายของผู้สูงอายุได้ร้อยละ 36.2 อย่างมีนัยสำคัญทางสถิติที่ระดับ .001 โดยใช้ปัจจัยการเตรียมตัวก่อนวัย การเห็นคุณค่าในตัวเอง และโลกทัศต่อชีวิตของผู้สูงอายุ
2. การพึ่งพาตนเองทางด้านจิตใจ อินทุกานต์ กุลไวย (2552) ได้กล่าวถึง การพึ่งพาตนเองด้านจิตใจของผู้สูงอายุว่า ผู้สูงอายุมักเกิดความกลัว ความวิตกกังวลอันสามารถเกิดขึ้นได้จากผลกระทบหลายๆอย่าง เช่น ความเจ็บป่วยของตนเอง ความรู้สึกเหงา ความว้าเหว่ และอาการต่างๆของจิตใจที่มักพบได้เมื่อมีอายุที่เพิ่มมากขึ้น เช่น ความรู้สึกน้อยใจ ซึมเศร้า สิ้นหวัง เบื่อหน่ายในชีวิต
3. การพึ่งพาตนเองทางด้านสังคม จิราภรณ์ ใจสบาย (2553 อ้างถึงใน นนทรี วงษ์วิจารณ์และสุปาณีสนธิรัตน, 2556) ได้กล่าวไว้ว่า การเข้าร่วมกลุ่มชมรมหรือกลุ่มสมาชิกของผู้สูงอายุ เป็นการแลกเปลี่ยนความคิดเห็น ให้ความช่วยเหลือ พึ่งพาอาศัยซึ่งกันและกัน มีแรงสนับสนุนทางจิตใจ และมีผลทำให้เกิดการเรียนรู้พฤติกรรมการดูแลตนเองจากเพื่อนสมาชิก ทำให้ผู้สูงอายุสามารถพัฒนาการดูแลตนเองได้ดียิ่งขึ้น และ พระมหาพีรพัฒน์ พันศิริ (2553) ได้ทำการศึกษา การวัดภาวการณ์พึ่งพาตนเองของผู้สูงอายุกรณีศึกษาผู้สูงอายุที่เป็นสมาชิกสหสัมพันธ์ชมรมผู้สูงอายุกรุงเทพมหานคร โดยพบว่า ภาวการณ์พึ่งพาตนเองของผู้สูงอายุในด้านสังคมนั้นอยู่ในระดับปานกลาง และการทำกิจกรรมต่างๆกับคนในครอบครัว คนใกล้ชิด รวมถึงการพบปะพูดคุยกับเพื่อนๆ อยู่เสมอ อยู่ในระดับที่มาก การพึ่งพาตนเองของผู้สูงอายุในด้านสังคม เป็นความสามารถในการดูแลตนเองได้ทางสังคมทำให้เกิดความสุข โดยมีแรงสนับสนุนทางจิตใจ เริ่มต้นจากหน่วยย่อยทางสังคมคือครอบครัว และร่วมถึงระดับชุมชน สมาคม สามารถเข้าร่วมกิจกรรมได้ ในงานกิจกรรมต่างๆเช่นงานประเพณี และกิจกรรมอื่นๆที่จัดขึ้น
4. การพึ่งพาตนเองทางด้านการเงิน สุคี ศิริวงศ์ภากร (2556) ได้สรุปการพึ่งพาตนเองได้ของผู้สูงอายุทางด้านการเงินไว้ว่า ความสามารถของผู้สูงอายุที่สามารถจัดการกับภาวะทางการเงินของตนเอง การจัดทำบัญชีรายจ่าย การควบคุมการใช้จ่าย การพยายามหารายได้เพิ่มตามศักยภาพ การอดออม การวางแผนทางการเงินที่ได้ผ่านการทบทวนอย่างรอบคอบ และเพียงพอจะทำให้ผู้สูงอายุดำเนินชีวิตประจำวันได้โดยไม่ต้องรบกวนหรือเป็นภาระแก่คนรอบข้าง

**แนวคิดและทฤษฎีการยอมรับเทคโนโลยี**

แบบจำลองการยอมรับและเทคโนโลยี A technology acceptance model เป็นทฤษฎีที่นำเสนอโดย Davis (1989) ถูกพัฒนามาจากทฤษฎีการกระทำตามหลักเหตุผล The theory of reasoned action ของ Fishbein and Ajzen (1975) ที่เชื่อว่าบุคคลจะปฏิบัติพฤติกรรมใดนั้นจะสามารถทำนายได้จากการวัด ความเชื่อและคล้อยตาม (Belief) ทัศนคติ (Attitude) และความตั้งใจกระทำ (Intention) จะส่งผลให้บุคคลนั้นกระทำพฤติกรรมภายใต้เหตุผล (วนิดา ตะนุรักษ์, นรพล จินันท์เดช, และประยงค์ มีใจซื่อ, 2560)

Davis (1989 อ้างถึงในทัศน์ยาภรณ์ เสนาสวัสดิ์, 2556) ได้ทำการพัฒนาเป็นแบบจำลองการยอมรับเทคโนโลยีขึ้นเพื่อใช้ศึกษาในบริบทการยอมรับการใช้ระบบสารสนเทศ โดย แบบจำลองการยอมรับเทคโนโลยี Technology Acceptance model เป็นแบบจำลองที่อธิบายถึงกระบวนการยอมรับการใช้งานในเทคโนโลยี เกิดขึ้นจากปัจจัยที่ส่งผลต่อการตัดสินในการยอมรับการใช้งานในเทคโนโลยีนั้นๆ โดยแบ่งออกเป็น 2 โครงสร้างหลักดังนี้

โครงสร้างที่ 1 ประกอบด้วย 2 ปัจจัยหลักคือ การรับรู้ถึงประโยชน์ (Perceived Usefulness) การรับรู้ว่าง่ายต่อการใช้งาน (Perceived Ease of use)

โครงสร้างที่ 2 ประกอบด้วย 3 ปัจจัยหลักคือ ทัศนคติที่มีต่อการใช้ (Attitude toward using) ความตั้งใจที่จะใช้ (Behavioral Intention) และพฤติกรรมการใช้งานจริง (Actual Use)

โดย Agarwal and Prasad, (1999 อ้างถึงใน ภัทราวดี ทองมาลา, 2558) ได้ขยายความของ โครงสร้างที่ 1 ประกอบด้วย 2 ปัจจัยหลัก ไว้ดังนี้

1. การรับรู้ถึงประโยชน์ (Perceived Usefulness) เป็นปัจจัยสำคัญในการยอมรับการใช้งานเทคโนโลยีโดยบุคคลเชื่อว่าเทคโนโลยีนั้นๆสามารถช่วยเพิ่มศักยภาพในการทำกิจกรรมหรืองานที่กระทำนั้นๆได้มากขึ้น หรือสามารถรับรู้ได้ถึงประโยชน์ของการใช้งานที่ช่วยให้งานสำเร็จได้เร็วขึ้น โดยการรับรู้ถึงประโยชน์นี้จะมีอิทธิพลต่อพฤติกรรมการยอมรับการใช้งานเทคโนโลยี
2. การรับรู้ว่าง่ายต่อการใช้งาน (Perceived Ease of use) เป็นปัจจัยสำคัญอีกปัจจัยที่มีอิทธิพลต่อพฤติกรรมการยอมรับการใช้งานในเทคโนโลยีนั้นโดยเกิดจากการรับรู้ว่าการใช้งานไม่ได้ยากและตรงกับความคาดหวังของผู้ใช้ที่ต้องการ การใช้งานง่าย ที่ไม่ได้เกิดจากความพยายามที่จะใช้ ในเทคโนโลยีนั้น นอกจากนี้ จักรพงษ์ สื่อประเสริฐสิทธิ์ (2554) ยังได้ขยายความของ โครงสร้างที่ 2 ด้านทัศนคติ ไว้คือ ทัศนคติที่มีต่อการใช้ (Attitude toward using) เป็นผลมาจากการรับรู้ถึงประโยชน์และการรับรู้ว่าง่ายต่อการใช้งานทำให้เกิดทัศคติที่ดีต่อเทคโนโลยีนั้นๆเป็นอิทธิพลทำให้เกิดการยอมรับการใช้งานและความตั้งใจที่จะใช้งาน ยังมีผลต่อเนื่องทำให้ผู้ใช้รู้สึกว่าควรใช้งานจึงเกิดเป็นพฤติกรรมการใช้งานจริงในเทคโนโลยีนั้นๆ

การรับรู้ถึงประโยชน์

(Perceived Usefulness)

การรับรู้ความง่ายในการใช้

(Perceived Ease of use)

ปัจจัยภายนอก

(External variables)

ทัศนคติที่มีต่อการใช้

(Attitude toward Using)

เจตนาเชิงพฤติกรรม

(Behavioral intention)

การใช้งานจริง

(Actual Use)

ภาพที่ 2.1 แบบจำลองการยอมรับเทคโนโลยี TAM ( Davis, 1989)

จากแนวคิดและทฤษฎีดังที่กล่าวมา แสดงให้เห็นถึงกระบวนการที่นำไปสู่การยอมรับของเทคโนโลยี ทำให้เกิดการใช้งานจริงเกิดขึ้นของบุคคลผ่านเจตนาในเชิงพฤติกรรมที่เริ่มต้นจากปัจจัยหลัก 4 ปัจจัย คือ

1. การรับรู้ถึงประโยชน์ของเทคโนโลยีนั้นๆ (Perceived Usefulness)

2. การรับรู้ว่าง่ายต่อการใช้งานของเทคโนโลยีนั้นๆ (Perceived Ease of use)

3. ทัศนคติที่มีต่อการใช้ในเทคโนโลยีนั้นๆ (Attitude toward Using)

4.ปัจจัยภายนอกต่างๆที่ทำให้เกิดการรับรู้เกิดขึ้น (External variable) เช่น ข้อมูลปัจจัยส่วนบุคคลหรือประสบการณ์ในการใช้งาน

**กรอบแนวคิดในการศึกษา**

การทบทวนงานวิจัยที่เกี่ยวข้องกับการยอมรับเทคโนโลยี และงานวิจัยที่เกี่ยวข้องกับการพึ่งพาตนเอง ของผู้สูงอายุสรุปได้ว่า มีความสอดคล้องกันกับทฤษฎีการยอมรับเทคโนโลยี รวมถึงแนวคิดในการพึ่งพาตนเองของผู้สูงอายุ ดังนั้น ผู้ศึกษาจึงเลือกตัวแปรเพื่อสร้างกรอบแนวคิดการศึกษาดังนี้

**ปัจจัยส่วนบุคคล**

1. เพศ
2. อายุ
3. ระดับการศึกษา
4. อาชีพ
5. รายได้
6. จำนวนสมาชิกในครอบครัว

**การพึ่งพาตนเองของผู้สูงอายุในจังหวัดสงขลา**

1. ด้านร่างกาย
2. ด้านจิตใจ
3. ด้านสังคม
4. ด้านการเงิน

**การยอมรับเทคโนโลยีของผู้สูงอายุในจังหวัดสงขลา**

1. การรับรู้ถึงประโยชน์
2. การรับรู้ความง่ายในการใช้
3. ทัศนคติที่มีต่อการใช้
4. อิทธิพลทางสังคม
5. พฤติกรรมการตั้งใจใช้งาน
6. การรับรู้ความเพลิดเพลิน

ภาพที่ 2.2 กรอบแนวคิดในการศึกษา

**วิธีการดำเนินการวิจัย**

ประชากรที่ใช้ศึกษาคือ ผู้สูงอายุที่มีอายุตั้งแต่ 60 ปีขึ้นไปที่ใช้งานในกลุ่มของเทคโนโลยี โทรศัพท์มือถือ Smart Phone แท็บเล็ตTablet คอมพิวเตอร์ แบบตั้งโต๊ะ PC หรือคอมพิวเตอร์แบบพกพา Notebook, Laptop ที่อาศัยอยู่ในจังหวัดสงขลา เนื่องจากไม่ทราบจำนวนที่แท้จริงของผู้สูงอายุ ดังนั้นจึงใช้วิธีการกำหนดขนาดกลุ่มตัวอย่างในกรณีที่ไม่ทราบขนาดประชากร(Infinite Population)โดยใช้สูตร W.G. Cochran (1953) กำหนดระดับความเชื่อมั่นที่ 95% ยอมรับค่าความคลาดเคลื่อนอยู่ที่ 5% และใช้สัดส่วนตัวอย่างของประชากรที่ต้องการสุ่ม 50% (ยุทธ ไกยกรรณ์, 2545) ได้จำนวน 385 ตัวอย่าง และทำการเก็บข้อมูลด้วยแบบสอบถาม สำหรับสถิติที่ใช้คือ ค่าความถี่ ร้อยละ ค่าเฉลี่ย ส่วนเบี่ยงเบนมาตรฐาน t-test, f-test และหาค่าสัมประสิทธิ์สหสัมพันธ์แบบเพียรสัน (Pearson Product-Moment Correlation Coefficient : r)

**สรุปผลการวิจัย**

**ระดับการพึ่งพาตนเองของผู้สูงอายุในจังหวัดสงขลา**

ปัจจัยส่วนบุคคลของผู้สูงอายุในจังหวัดสงขลาจากผู้ตอบแบบสอบถาม ส่วนใหญ่เป็นเพศหญิง มีอายุระหว่าง 60-65ปี มีระดับการศึกษาต่ำกว่าปริญญาตรี มีอาชีพอิสระ/ธุรกิจส่วนตัว รายได้เฉลี่ยต่อเดือนอยู่ระหว่าง 10,001-15,000 บาท จำนวนสมาชิกในครอบครัว 4 คน มีประประสบการณ์ใช้งานกลุ่มของเทคโนโลยีโทรศัพท์มือถือ Smart Phone

ผลการศึกษาการพึ่งพาตนเองของผู้สูงอายุในจังหวัดสงขลา โดยสถิติหาค่าเฉลี่ยและค่าเบี่ยงเบนมาตรฐาน (S.D) พบว่า การพึ่งพาตนเองของผู้สูงอายุในจังหวัดสงขลาโดยภาพรวมอยู่ในระดับมาก ( = 3.89, S.D = 0.58) หากจำแนกเป็นรายด้าน คือ ด้านร่างกาย ด้านจิตใจ ด้านสังคม และด้านการเงิน พบว่าผู้สูงอายุในจังหวัดสงขลามีการพึ่งพาตนเอง ด้านร่างกาย อยู่ในระดับมาก ( = 4.07, S.D = 0.65) รองลงมาคือ ด้านสังคม อยู่ในระดับมาก ( = 3.86, S.D = 0.71) ด้านจิตใจอยู่ในระดับมาก ( = 3.83, S.D = 0.64) ด้านการเงินอยู่ในระดับมาก ( = 3.80, S.D = 0.84) ตามลำดับ ดังตารางที่ 1

**ตารางที่ 1**

*แสดงค่าเฉลี่ยและส่วนเบี่ยงเบนมาตรฐานรวมของการพึ่งพาตนเองของผู้สูงอายุ*

|  |  |  |  |
| --- | --- | --- | --- |
| **การพึ่งพาตนเองของผู้สูงอายุ** | **ค่าเฉลี่ย** | **( S.D.)**  **ส่วนเบี่ยงเบนมาตรฐาน** | **ระดับการพึ่งพาตนเอง** |
| 1. ด้านร่างกาย 2. ด้านสังคม | 4.07  3.86 | 0.65  0.71 | มาก  มาก |
| 3. ด้านจิตใจ | 3.83 | 0.64 | มาก |
| 4. ด้านการเงิน | 3.80 | 0.84 | มาก |
| **ภาพรวม** | 3.89 | 0.58 | มาก |

**ระดับการยอมรับเทคโนโลยีของผู้สูงอายุในจังหวัดสงขลา**

ผลการศึกษาการยอมรับเทคโนโลยีของผู้สูงอายุในจังหวัดสงขลา โดยสถิติหาค่าเฉลี่ยและค่าเบี่ยงเบนมาตรฐาน (S.D) พบว่า การยอมรับเทคโนโลยีของผู้สูงอายุอยู่ในระดับมาก ( = 3.54, S.D = 0.78) หากพิจารณาเป็นรายด้าน คือ ด้านการรับรู้ถึงประโยชน์ ด้านการรับรู้ความง่ายในการใช้ ด้านทัศนคติที่มีต่อการใช้ ด้านอิทธิพลทางสังคม ด้านพฤติกรรมการตั้งใจใช้งาน ด้านการรับรู้ความเพลิดเพลิน พบว่าผู้สูงอายุในจังหวัดสงขลามีการยอมรับเทคโนโลยี ด้านการรับรู้ถึงประโยชน์ อยู่ในระดับมาก เป็นลำดับแรก( = 3.70, S.D = 0.80) รองลงมาคือ ด้านพฤติกรรมการตั้งใจใช้งานอยู่ในระดับมาก ( = 3.60, S.D = 0.90) ด้านทัศนคติที่มีต่อการใช้ ( = 3.57, S.D = 0.87 การรับรู้ความเพลิดเพลิน ( = 3.57, S.D = 0.95) ด้านอิทธิพลทางสังคม ( = 3.46, S.D = 0.91) และด้านการรับรู้ความง่ายในการใช้ อยู่ในระดับปานกลาง ( = 3.35, S.D = 0.91) ดังตารางที่ 2

**ตารางที่ 2**

*แสดงค่าเฉลี่ยและส่วนเบี่ยงเบนมาตรฐานรวมของด้านการยอมรับเทคโนโลยีของผู้สูงอายุ*

|  |  |  |  |
| --- | --- | --- | --- |
| **การยอมรับเทคโนโลยีของผู้สูงอายุ** | **ค่าเฉลี่ย** | **( S.D.)**  **ส่วนเบี่ยงเบนมาตรฐาน** | **ระดับการการยอมรับเทคโนโลยี** |
| 1. ด้านการรับรู้ถึงประโยชน์ 2. ด้านพฤติกรรมการตั้งใจใช้งาน 3. ด้านทัศนคติที่มีต่อการใช้ 4. ด้านการรับรู้ความเพลิดเพลิน | 3.70  3.60  3.57  3.57 | 0.80  0.90  0.87  0.95 | มาก  มาก  มาก  มาก |
| 1. ด้านอิทธิพลทางสังคม | 3.46 | 0.91 | มาก |
| 1. ด้านการรับรู้ความง่ายในการใช้ | 3.35 | 0.91 | ปานกลาง |
| **ภาพรวม** | 3.54 | 0.78 | มาก |

**ผลการศึกษาการเปรียบเทียบความแตกต่างของปัจจัยส่วนบุคคลกับการยอมรับเทคโนโลยีของผู้สูงอายุในจังหวัดสงขลา**

1. จากผลการเปรียบเทียบ การยอมรับเทคโนโลยีของผู้สูงอายุที่ **แตกต่างกัน** คือ

**ช่วงอายุ** ผู้สูงอายุที่มีช่วงอายุแตกต่างกันจะมีการยอมรับเทคโนโลยีที่แตกต่างกัน อย่างมีนัยสำคัญที่ระดับ 0.05 เมื่อเปรี่ยบเทียบเป็นรายคู่พบว่า ผู้สูงอายุที่มีอายุระหว่าง60-65ปีมีค่าเฉลี่ยในการยอมรับเทคโนโลยีที่สูงกว่า ผู้สูงอายุที่มีอายุระหว่าง 71-75ปี ต่างกัน 3 ด้าน คือ ในด้านการรับรู้ถึงประโยชน์ ด้านทัศนคติที่มีต่อการใช้ และด้านพฤติกรรมการตั้งใจใช้งาน

**ระดับการศึกษา** ผู้สูงอายุที่มีระดับการศึกษาต่างกันจะมีการยอมรับเทคโนโลยีที่แตกต่างกันอย่างมีนัยสำคัญที่ระดับ 0.05 เมื่อเปรี่ยบเทียบเป็นรายคู่พบว่า ผู้สูงอายุที่มีระดับการศึกษาต่ำกว่าปริญญาจะมีค่าเฉลี่ยในการยอมรับเทคโนโลยีที่ต่ำกว่าผู้สูงอายุที่มีระดับการศึกษาปริญญาตรี และผู้สูงอายุที่มีระดับการศึกษาสูงกว่าปริญญาตรี

**อาชีพ** ผู้สูงอายุที่ประกอบอาชีพที่แตกต่างกันจะมีการยอมรับเทคโนโลยีที่แตกต่างกันอย่างมีนัยสำคัญที่ระดับ 0.05 เมื่อเปรี่ยบเทียบเป็นรายคู่พบว่า ผู้สูงอายุที่มีอาชีพเป็นข้าราชการบำนาญมีค่าเฉลี่ยในการยอมรับเทคโนโลยีมากว่า ผู้สูงอายุที่มีอาชีพเป็นลูกจ้าง ผู้สูงอายุที่มีอาชีพอิสระ/ธุรกิจส่วนตัว และ สูงกว่าผู้สูงอายุที่ไม่ได้ทำอะไร

1. จากผลการเปรียบเทียบการยอมรับเทคโนโลยีของผู้สูงอายุที่**ไม่แตกต่างกัน** คือ

**เพศ** ผู้สูงอายุที่มีเพศต่างกันการยอมรับเทคโนโลยีไม่แตกต่างกัน ในทุกด้านอย่างมีนัยสำคัญที่ระดับ 0.05

**รายได้** ผู้สูงอายุที่มีรายได้แตกต่างกันจะมีการยอมรับเทคโนโลยีที่ไม่แตกต่างกัน อย่างมีนัยสำคัญที่ระดับ 0.05

**จำนวนสมาชิกในครอบครัว** ผู้สูงอายุที่มีจำนวนสมาชิกในครอบครัวที่แตกต่างกันจะมีการยอมรับเทคโนโลยีที่ไม่แตกต่างกัน อย่างมีนัยสำคัญที่ระดับ 0.05

**ผลการศึกษาถึงความสัมพันธ์ระหว่างการพึ่งพาตนเองกับการยอมรับเทคโนโลยีของผู้สูงอายุในจังหวัดสงขลา**

สรุปผลการศึกษาถึงความสัมพันธ์ระหว่างการพึ่งพาตนเองกับการยอมรับเทคโนโลยีของผู้สูงอายุในจังหวัดสงขลา สรุปได้ว่า การพึ่งพาตนเองของผู้สูงอายุกับการยอมรับเทคโนโลยีของผู้สูงอายุในจังหวัดสงขลามีความสัมพันธ์ต่อกันในทิศทางบวกในทุกด้านอยู่ในระดับปานกลาง อย่างมีนัยสำคัญที่ระดับ 0.01 กล่าวคือ หากผู้สูงอายุที่มีระดับการพึ่งพาตนเองได้ จะมีแนวโน้มในการยอมรับเทคโนโลยีไปในทิศทางเดียวกันด้วย

**บรรณานุกรม**

กรมกิจการผู้สูงอายุ. (2559). ข้อมูลสถิติจำนวนผู้สูงอำยุประเทศไทย ปี 2559 หน่วยงานที่เผยแพร่ :

กรมกิจการผู้สูงอายุ

กุศล สุนทรธาดา. (2556). ผู้สูงวัยกับไฮเทค. ประชากรและการพัฒนา, 33(6), 1-2.

ครรชิษ พุทธโกษา. (2554). คู่มือการพัฒนาชุมชนแห่งการเรียนรู้ฉบับสมบูรณ์. สัมนักงาน

คณะกรรมการการวิจัยแห่งชาติ.

จักรพงษ์ สื่อประเสริฐสิทธิ์. (2554). ปัจจัยที่มีอิทธิพลต่อการยอมรับเทคโนโลยี: กรณีศึกษาการใช้

บริการการสื่อสารระหว่างกันผ่านข้อความและรูปแบบทันทีผ่านโทรศัพท์เคลื่อนที่ในเขตกรุงเทพมหานคร. วิทยานิพนธ์ วิทยาศาสตร์มหาบัณฑิต, มหาวิทยาลัยธรรมศาสตร์.

เตือนใจ ทองคำ. (2549). พฤติกรรมการดูแลตนเองของผู้สูงอายุในอำเภอตากฟ้าจังหวัดนครสวรรค์.

วิทยานิพนธ์ ศิลปศาสตรมหาบัณฑิต, มหาวิทยาลัยศิลปากร.

ทัศน์ยาภรณ์ เสนาสวัสดิ์. (2556). ความสัมพันธ์ระหว่างการรับรู้เทคโนโลยีสื่อสังคมกับทัศนคติที่มี

ต่อการใช้งานเพื่อการทองเที่ยวไทยของนักท่องเที่ยวต่างชาติในกลุ่มประชาคมอาเซียน. วิทยานิพนธ์ บริหารธุรกิจมหาบัณฑิต, มหาวิทยาลัยสงขลานครินทร์.

ไทยรัฐ. (2560). ปี64 สังคมสูงวัยสมบูรณ์แบบ ดันแผนประชากรเพื่อพัฒนาประเทศ 20 ปี. สืบค้น

เมื่อ 28 สิงหาคม 2560, จาก https://www.thairath.co.th/content/956700

นนทรี วงษ์วิจารณ์ และสุปาณี สนธิรัตน. (2556). ทัศนคติต่อการเป็นผู้สูงอายุ การดูแลตนเอง

ทักษะทางสังคมความผาสุกในชีวิต ของสมาชิกชมรมผู้สูงอายุอำเภอกบินทร์บุรี จังหวัดปราจีนบุรี. ว.สังคมและมนุษย์ศาสตร์,39(2), 66-79.

พระมหาพีรพัฒน์ พันศิริ. (2553). การวัดภาวะการณ์พึ่งพาตนเอง (Self-Reliance) ของผู้สูงอายุ :

กรณีศึกษาผู้สูงอายุที่เป็นสมาชิกสหพันธ์ชมรมผู้สูงอายุกรุงเทพมหานคร.วิทยานิพนธ์ สังคมสงเคราะห์ศาสตร์มหาบัณฑิต, มหาวิทยาลัยธรรมศาสตร์.

ภัทราวดี ทองมาลา. (2558). การยอมรับระบบการจัดซื้อจัดจ้างด้วยอิเล็กทรอนิกส์ (e-GP) ของ

เจ้าหน้าที่พัสดุของมหาวิทยาลัยเทคโนโลยีราชมงคล. วิทยานิพนธ์ บัญชีมหาบัณฑิต,มหาวิทยาลัยสงขลานครินทร์.

ยุทธ ไกยวรรณ์. (2549). *สถิติเพื่อการวิจัย* พิมพ์ครั้งที่ 2. กรุงเทพฯ: บริษัท พิมพ์ดี จำกัด

วนิดา ตะนุรักษ์, นรพล จินันท์เดช, และประยงค์ มีใจซื่อ. (2560). อิทธิพลของทัศนคติต่อการใช้งาน

และปัจจัยที่เกี่ยวข้องต่อพฤติกรรมความตั้งใจในการใช้เทคโนโลยีของพนักงานอุตสาหกรรมการค้าส่งและค้าปลีกไทย.สมาคมนักวิจัย, 22(1), 41-53.

สำนักงานสถิติแห่งชาติ. (2557). รายงานผลเบื้องต้นการสำรวจประชากรสูงอายุในประเทศไทย

พ.ศ. 2557. หน่วยงานที่เผยแพร่ : สำนักสถิติพยากรณ์ สำนักงานสถิติแห่งชาติ.

สำเนียง พาติกบุตร. (2542). ปัจจัยด้านสุขภาพที่มีความสัมพันธ์กับการเข้าร่วมกิจกรรมของ

ผู้สูงอายุ จังหวัด หนองคาย.สารนิพนธ์ สังคมสงเคราะห์ศาสตร์มหาบัณฑิต, มหาวิทยาลัยธรรมศาสตร์.

สุคี ศิริวงค์พากร. (2556). การศึกษาพฤติกรรมการเปิดรับข่าวสารที่มีความสัมพันธ์กับ

ความสามารถในการพึ่งพาตนเองของผู้สูงอายุในกรุงเทพมหานคร. วิทยานิพนธ์ มหาวิทยาลัยเทคโนโลยีราชมงคลพระนคร.

อินทุกานต์ กุลไวย. (2552). ความสัมพันธ์ระหว่างความเข้มแข็งอดทน และการสนับสนุนทางสังคม

กับ ความสามารถในการดูแลตนเองของผู้สูงอายุ.วิทยานิพนธ์ พยาบาลศาสตร์มหาบัณฑิต,มหาวิทยาลัยธรรมศาสตร์.

อารีย์ มยังพงษ์. (2556). สภาพและความต้องการการฝึกอบรมด้าน ICT ของผู้สูงอายุในเขตุ

กรุงเทพมหานคร. *Jurnal of Community Development Research.* เข้าถึงจาก www.journal.nu.ac.th/ JCDR/article/view/511/468